জনাব সুজন মাদ্রাসা শিক্ষা ব্যবস্থাকে আধুনিকায়ন করতে জাতির জনক বঙ্গবন্ধু শেখ মুজিবুর রহমানই মাদ্রাসা শিক্ষা বোর্ড স্থাপন করেছিলেন বলে উল্লেখ করেন। ছাত্রদের শৃংখলা ও নিয়মানুবর্তিতা অনুশীলনের উপর জোর দিয়ে বলেন, স্কুল কলেজ তোমাদের শুধু পথ দেখিয়ে দিবে, সারাজীবন তোমাদের দেখতে হবে শিখতে হবে জ্ঞানার্জন করতে হবে। ছাত্রদের প্রতি দেশ ও জাতির প্রত্যাশার কথা উল্লেখ করে তিনি বলেন ছাত্ররাই আগামীর কর্ণধার। আগামী দিনে তারাই নেতৃত্বে আসনে অধিষ্ঠিত হবে। তাই তাদের তৈরিও হতে হবে ছাত্রবস্থায় থেকেই। মাদ্রাসার আরবি প্রভাষক মাওলানা মোঃ মনির উদ্দিন এর সঞ্চালনায় পবিত্র কোরআন থেকে তেলাওয়াত করেন মাওলানা হোসাইন মোহাম্মদ ইউসুফ, স্বাগত বক্তব্য রাখেন মাদ্রাসার ভারপ্রাপ্ত অধ্যক্ষ মাহাবুবুল আলম ছিদ্দিকী, মাদ্রাসার মুখাদ্দিস মাওলানা আহমদুর রহমান নদবী, সহকারী মৌলভী মাওলানা মহিউদ্দিন, বিশেষ অতিথি হিসেবে উপস্থিত ছিলেন তথ্যপ্রযুক্তিবিদ ও গবেষক ড. ফয়সাল কামাল চৌধুরী, পেট্রোকেমিক্যাল রিফাইনারি লিমিটেড এর পরিচালক জনাব ইমরানুল হক। সভা শেষে নবনির্বাচিত সভাপতির সু-স্বাস্থ্য ও দীর্ঘায়ু কামনা করে মোনাজাত পরিচালনা করেন মাদ্রাসার বিশেষ মুখাদ্দিস আলহাজ্ব মাওলানা মনিরুল মন্নান আল মাদানী।